Pa ry oor kleuter met grassnyerŉ Tweejarige dogtertjie van Palm Harbor in Florida, Amerika, het Woensdag albei haar bene en ŉ gedeelte van haar hand verloor nadat haar pa per ongeluk oor haar met ŉ grassnyer gery het. Die voorval het in Palm Harbor, in Florida in Amerika, plaasgevind, berig die Daily Mail. Die pa, wie se naam nie bekend gemaak is nie, het omstreeks 19:00 die vierwiel-grassnyer aangeskakel en agteruit gery, maar nie gesien dat sy dogtertjie agter die masjien in hardloop nie. Sy het vermoedelik gestruikel en geval waarna die grassnyer oor haar gery het. Haar liggaam is van die huis se oprit tot in die pad gesleep voor die pa agtergekom het dat sy onder die masjien vasgekeer is. Die grassnyer het altwee haar bene en ŉ gedeelte van haar hand afgekap. Haar ouers het haar in ŉ kombers toegedraai en die 911-nooddiens ontbied. Sy is daarna met ŉ helikopter na die Tampa-hospitaal geneem waar sy steeds behandel word. Volgens die polisie gaan dit nie moontlik wees om haar ledemate weer te heg nie. Die ouers word vir uiterste emosionele stres behandel. Klik hier om ŉ nuusvideo oor die voorval te sien.